Jaborygyny – miano rdzynnygo noroda Australije, kery přibōu na tyn kōntynynt s Azyje kole 40 000 rokōw nazod. Terozki žyje uōnych sam kole 460 tyśōncōw. Přemiyškujōm zauobyč licho zaludńōne a niyurodne ôbšory Zachodnij Australije, Queenslanda a Pōunocnygo Terytoryja. Mnogo populacyjo Jaborygynōw přemiyškuje nale šrōmowiska we srogich miastach Australije. Jaborygyny sōm zauobyč zarachowane do čorny čowiečyj rase, baj podug niykerych antrōpolōgōw twořōm špecyjalno rasa abo zorta australojidalno. Pod wzglyndym fizykowym majōm natura: ciymno karnacyjo (farba ôd šekōladowyj do čornyj) kryncōne abo welowane, brōnotne a čorne kuduy dugo gowa (dolichocefalijo) šyroko šnupa prōgnatyzm mocne zymby Uchowali swojy zawiyřynia. Religijo Jaborygynōw, tako kej inkšych norodōw co žyjōm we takućkich warōnkach, je fest zmotlano s noturōm a ziymiōm - čowiečōm muterkōm. Rdzynne pnioki Australije kwolōuy grōnt, zawiyřajōnc, iže dušyčki ôjcōw učyńōuy jeji forma downo rańsi na co prawiōm "Čas Śnika". To ś nich bierōm sie wšyjske elymynty notury, cioua na niebie, flancynweld, founa a jejich potōmne. Cifra Jaborygynōw bez fal ślatowaua aže do 30. rokōw XX wieka, kedy (1933) jejich cifra ôcyniano ino na 67 tyśōncōw. Australijowe regyrōngi aže do pouy 60. rokōw XX wieka uōnačōuy napřociw Jaborygynōw politika asymilacyje pod drukym a dziepiyro ôwdy wyškryfloli uōnych s ôficjalnygo Festbucha Flancynwelda a Foōny tygo landu i přijmńōnto prawiduo asymilacyje ze samościy. Dziepiyro ôde 1984 goda radujōm sie uōni we pouności welōnkowym rechtym. Postřōd Jaborygynōw ukozuje sie srogšo arbajtlōuza a ôžarstwo kej postřōd ôstauyj tajle noroda Australije. 13 lutygo 2008, prymier Australije wyguośōu we parlamyńcie ryjda, we keryj wajou ô wybočyniy Jaborygynōw za sekirowaniy a pōniywiyraniy, we tymu za praktiki mian. zraubowany gynyracyje.